stanford-oval/wikipedia huggingface dataset:
ซุปเปอร์สตาร์ เค 3
TOP 11

TOP 11 คือ ผู้ที่ผ่านการออดิชั่น คัดเลือกตัวผ่านผู้แข่งขันกว่าล้านคน ซึ่งถือได้ว่าเป็นผู้ที่มีความสามารถมากเลยทีเดียว มีรายนามดังนี้
| ชื่อ / ชื่อกลุ่ม | อายุ | ออดิชั่นจาก | หมายเหตุ | ลำดับ |  |  |  |
| --- | --- | --- | --- | --- | --- | --- | --- |
| อุลลัลลา เซสชั่น (Ulala Session) (อิมยุนแทก, ปาร์กกวางซอน, ปาร์กซึงอิล, คิมมยองฮุน) | 32, 22, 31, 29 | แดจอน |  |  |  |  |  |
| ทูแกวอล (คิมเยริม, โดแดยุน) | 18, 19 | อเมริกา |  |  |  |  |  |
| เยริแบนด์ (ฮันซึงโอ, ยูเยริ, คิมฮานึล,คิมซอนแจ) | 40, 25, 27, 27 | แดจอน | ได้เข้ารอบ TOP 10 แต่สละสิทธิ์ |  |  |  |  |
| มินฮุนกิ | 23 | อินชอน |  | TOP 11 | TOP 11 | TOP 11 | TOP 11 |
| คิมโดฮย็อน | 19 | ปูซาน |  |  |  |  |  |
| คริส โกไลท์ลี่ | 29 | โซล (B) | เข้ารอบ TOP 24 ของรายการ American Idol |  |  |  |  |
| คริสติน่า | 26 | อเมริกา |  |  |  |  |  |
| ลีกอนยูล | 23 | อินชอน |  | TOP 9 | TOP 9 | TOP 9 | TOP 9 |
| ลีจองอา | 25 | โซล (A) |  | TOP 9 | TOP 9 | TOP 9 | TOP 9 |
| ชินจีซู | 19 | อินชอน |  |  |  |  |  |
| เฮซ (Haze) (ชินดงจู, ลีซึงจุน, ซงซอกมิน, จองแจฮย็อน, พยอนจงพิล) | 28, 27, 28, 28, 25 | แดกู | เข้ารอบแทนเยริ แบนด์ที่สละสิทธิ์ | TOP 11 | TOP 11 | TOP 11 | TOP 11 |
| บัสเกอร์ บัสเกอร์(Busker Busker) (จางบอมจุน, คิมฮยองแท, แบรด) | 23, 21, 28 | ปูซาน | เข้ารอบแทนเยริ แบนด์ที่สละสิทธิ์ |  |  |  |  |
ตารางการแข่งขันของ TOP 11

| ลำดับการขึ้นแสดง | ตอนที่ 8 | ตอนที่ 9 | ตอนที่ 10 | ตอนที่ 11 | ตอนที่ 12 | ตอนที่ 13 | ตอนที่ 14 |  |
| --- | --- | --- | --- | --- | --- | --- | --- | --- |
| 1 | Haze | คริสติน่า | คริส(Chris Golightly) |  |  |  |  |  |
| 2 | มินฮุนกิ | ลีกอนยูล | คิมโดฮย็อน |  |  |  |  |  |
| 3 | คริสติน่า | ลีจองอา |Busker Busker |  |  |  |  |  |  |
| 4 | ลีกอนยูล | คริส(Chris Golightly) | ชินจีซู |  |  |  |  |  |
| 5 | คิมโดฮย็อน | คิมโดฮย็อน | Ulala Session |  |  |  |  |  |
| 6 | ลีจองอา | ชินจีซู | คริสติน่า |  |  |  |  |  |
| 7 | คริส(Chris Golightly) | ทูแกวอล | ทูแกวอล |  |  |  |  |  |
| 8 | Busker Buske) | Busker Busker |  |  |  |  |  |  |
| 9 | ชินจีซู | Ulala Session |  |  |  |  |  |  |
| 10 | Ulala Session |  |  |  |  |  |  |  |
| 11 | ทูแกวอล |  |  |  |  |  |  |  |
หมายเหตุ
ผู้เข้าแข่งขันที่ชนะภารกิจย่อยของของครั้งจะเป็นผู้กำหนดลำดับการขึ้นแสดงของแต่ละคน
ซูเปอร์ เซฟ คือการที่ผู้เข้าแข่งขันได้รับคะแนนจากกรรมการสูงสุด จะสามารถผ่านเข้าไปถึงครั้งต่อไปได้เลย โดยไม่ต้องคำนึงถึงคะแนนโหวต
ถนนสุทธาวาส

ถนนสุทธาวาสตัดกับถนนจรัญสนิทวงศ์
ถนนสุทธาวาส (อักษรโรมัน: Thanon Sutthawat) เป็นถนนเลียบทางรถไฟสายใต้ (สายธนบุรี) ในเขตทางของการรถไฟแห่งประเทศไทย ใกล้สถานีรถไฟธนบุรี พื้นที่แขวงบ้านช่างหล่อ เขตบางกอกน้อย ฝั่งธนบุรี กรุงเทพมหานคร เริ่มต้นจากปลายถนนอิสรภาพ จุดบรรจบถนนรถไฟ เลียบทางรถไฟสายใต้ด้านขวาทาง ผ่านวัดสุทธาวาส มาสิ้นสุดที่ถนนจรัญสนิทวงศ์ บริเวณป้ายหยุดรถไฟจรัญสนิทวงศ์ ตรงข้ามกับจุดเริ่มต้นของถนนเลียบทางรถไฟสายใต้ใกล้แยกบางขุนนนท์
ถนนสายนี้เป็นหนึ่งในโครงการในพระราชดำริเพื่อแก้ไขปัญหาการจราจรในกรุงเทพฯ ของพระบาทสมเด็จพระเจ้าอยู่หัว ซึ่งช่วยลดปริมาณการจราจรบนถนนจรัญสนิทวงศ์บริเวณสามแยกไฟฉาย และเป็นเส้นทางลัดเชื่อมต่อไปยังย่านสำคัญ ได้แก่สถานีรถไฟธนบุรี โรงพยาบาลศิริราช และตลาดพรานนก
ประวัติ

จากการที่พระบาทสมเด็จพระปรมินทรมหาภูมิพลอดุลยเดชเสด็จพระราชดำเนินไปทรงเยี่ยมพระอาการประชวรของสมเด็จพระศรีนครินทราบรมราชชนนี ณ โรงพยาบาลศิริราช หลายต่อหลายครั้ง และได้ทรงศึกษาพื้นที่โดยรอบอย่างละเอียด จึงมีพระราชดำริที่จะขยายแนวถนนเลียบทางรถไฟสายธนบุรี จากช่วงปลายถนนอิสรภาพถึงถนนจรัญสนิทวงศ์ ระยะทางประมาณ 600 เมตร ซึ่งสภาพเดิมเป็นถนนคอนกรีตจากปลายถนนอิสรภาพเข้าไปประมาณ 230 เมตร ส่วนที่เหลืออีกประมาณ 380 เมตรเป็นที่ลุ่ม มีบ้านเรือน เพิงพักอาศัย และมีทางเดินตามแนวทางรถไฟจนถึงถนนจรัญสนิทวงศ์ โดยกรุงเทพมหานครได้รับสนองแนวพระราชดำริและได้ขออนุญาตใช้ที่ดินจากการรถไฟแห่งประเทศไทย เริ่มดำเนินการก่อสร้างตั้งแต่วันที่ 19 ตุลาคม 2536 ใช้งบประมาณดำเนินการ 16.5 ล้านบาท ประกอบด้วยงบประมาณกรุงเทพมหานคร ทรัพย์ส่วนพระองค์และเงินบริจาคเพิ่มเติม เปิดการจราจรอย่างเป็นทางการเมื่อวันที่ 3 กุมภาพันธ์ 2537 โดยพระบาทสมเด็จพระปรมินทรมหาภูมิพลอดุลยเดชพระราชทานนามถนนสายนี้ตามชื่อวัดในบริเวณดังกล่าวว่า “ถนนสุทธาวาส” แต่เดิมเป็นถนนขนาด 2 ช่องจราจร แต่ปัจจุบันได้รับการขยายเป็น 4 ช่องจราจรพร้อมกับถนนเลียบทางรถไฟสายใต้ ช่วงถนนจรัญสนิทวงศ์ถึงคลองชักพระ และสะพานข้ามถนนจรัญสนิทวงศ์ขนาด 2 ช่องจราจร
สถานที่สำคัญที่ถนนตัดผ่าน

บ้านเนินค่ายหลวง
วัดสุทธาวาส (บางกอกน้อย)
ศูนย์ฝึกอาชีพกรุงเทพมหานคร วัดสุทธาวาส บางกอกน้อย
วัดอมรทายิการาม (วัดใหม่ยายมอญ)
ตลาดสหกรณ์ศาลาน้ำเย็น
ป้ายหยุดรถไฟจรัญสนิทวงศ์
ทำวัตร

ทำวัตร หมายถึงการทำกิจที่พึงทำตามหน้าที่ หรือตามธรรมเนียม เป็นคำย่อมาจากคำว่าทำกิจวัตรประจำอันเป็นธรรมเนียมปกติ
เรียกการไหว้พระสวดมนต์ของพระสงฆ์ตามปกติในตอนเช้าและตอนเย็นหรือตอนค่ำว่า ทำวัตรเช้า และ ทำวัตรเย็น
การทำวัตรเช้าและทำวัตรเย็นเป็นธรรมเนียมเลียนแบบมาตั้งแต่สมัยพุทธกาล ซึ่งพระสงฆ์จะเข้าเฝ้าพระพุทธเจ้าเพื่อรับฟังโอวาทเป็นกิจวัตรประจำวัน การทำวัตรมีจุดมุ่งหมายอย่างหนึ่งคือเพื่อเข้าเฝ้าพระพุทธเจ้านั่นเอง
ทำวัตร อีกความหมายหนึ่งคือการที่ภิกษุสามเณรนำธูปเทียนแพไปสักการะพระเถระผู้ใหญ่ที่เคารพนับถือในโอกาสต่าง ๆ เช่น เพื่อขอลาสิกขา เพื่อขอลาไปอยู่ที่อื่น เพื่อขอขมาในเทศกาลเข้าพรรษา เพื่อรายงานตัว การทำวัตรผู้ใหญ่แบบนี้ถือป็นธรรมเนียมของพระสงฆ์
ดีเซลแอนด์ดัสต์

ดีเซลแอนด์ดัสต์ (Diesel and Dust) เป็นอัลบั้มของ มิดไนต์ออยล์ ออกจำหน่ายในปี ค.ศ. 1987 ในภายใต้สังกัดของค่าย CBS
ในปี 1989, ได้ขึ้นนิตยสารโรลลิงสโตน ติดอันดับที่ 13 ใน their list of the 100 best albums of the 1980s.
รายชื่อเพลง

"Beds Are Burning" 4:16
"Put Down That Weapon"  4:38
"Dreamworld "  3:36
"Arctic World"4:21
"Warakurna"  4:37
"The Dead Heart"  5:10
"Whoah"  3:51
"Bullroarer"  4:58
"Sell My Soul"  3:37
"Sometimes"   3:52
"Gunbarrel Highway"  3:38
แหล่งข้อมูลอื่น

Midnight Oil
นักสถิติ

นักสถิติ เป็นบุคคลซึ่งทำงานกับสถิติทางทฤษฎีหรือประยุกต์ วิชาชีพนี้มีทั้งในภาคเอกชนและรัฐบาล แก่นของงานคือการวัด ตีความและอธิบายรูปแบบโลกและกิจกรรมมนุษย์ในสถิตินั้น สาขานี้มีประวัติศาสตร์ร่วมกันกับสังคมศาสตร์ปฏิฐานนิยมอย่างมาก แต่บ่อยครั้งเน้นกับวิธีทางคณิตศาสตร์ขั้นสูงมากกว่า
การรวมความรู้ทางสถิติกับความชำนาญในวิชาอื่นมีทั่วไป การนำไปใช้ก็หลากหลาย นักสถิติสามารถใช้ความรู้ของตนกับการผลิต วิจัย การเงิน การแพทย์ สิ่งแวดล้อมที่สร้างขึ้นและตามธรรมชาติ การประกันภัยและรัฐบาล พวกเขามักถูกว่าจ้างให้สนับสนุนการตัดสินใจเกี่ยวกับการจัดการหรือดูแลการควบคุมคุณภาพในการผลิต
ธรรมชาติงาน

ตามข้อมูลสำนักงานสถิติแรงงานสหรัฐอเมริกา จนถึง พ.ศ. 2551 มี 22,600 งานถูกจัดเป็นนักสถิติในสหรัฐอเมริกา ในบรรดาผู้ทำงานสถิติ มีประมาณ 30% ทำงานให้กับภาครัฐ (ระดับสหพันธรัฐ รัฐหรือท้องถิ่น) นอกเหนือจากนี้ มีบุคคลอีกจำนวนไม่น้อยที่ใช้สถิติในงานของตนแต่ใช้ชื่องานนอกเหนือจากนักสถิติ อาชีพนักสถิติถูกมองว่าเป็นวิชาชีพ นักสถิติส่วนใหญ่ทำงานในสำนักงานและมีชั่วโมงทำงานปกติและดังนั้นจึงถูกมองว่าเป็น คนงานปกขาว (หมายถึง พนักงานสำนักงาน) นักสถิติส่วนน้อยทำงานอิสระเป็นผู้ให้คำปรึกษาทางสถิติ
งานนักสถิติส่วนมากต้องสำเร็จปริญญาโทในวิชาสถิติหรือสาขาที่เกี่ยวข้อง นักสถิติอาชีพหลายคนสำเร็จการศึกษาระดับปริญญาเอก
ดีเทอร์ บอร์เชอ

อัลแบร์ต ออยเกิน โรลลอมันน์ (25 ตุลาคม ค.ศ. 1909 – 5 สิงหาคม ค.ศ. 1982) หรือที่รู้จักกันในชื่อ ดีเทอร์ บอร์เชอ  เป็นนักแสดงชายชาวเยอรมัน ซึ่งแสดงภาพยนตร์มากถึง 90 เรื่อง ตั้งแต่ ค.ศ. 1935 ถึง ค.ศ. 1981
ผลงานที่ได้รับการคัดเลือก

All Because of the Dog (1935)
A Prussian Love Story (1938)
de [Nachtwache; Nachtwache] (Keepers of the Night) (1949)
de [Es kommt ein Tag] (A Day Will Come) (1950)
The Falling Star (1950)
Dr. Holl (1951)
The Sinful Border (1951)
de [Fanfaren der Liebe] (1951)
No Greater Love (1952)
Le Guérisseur (1953)
His Royal Highness (His Royal Highness) (1953)
The Barrings (1955)
If We All Were Angels (1956)
Queen Louise (1957)
At the Green Cockatoo by Night (1957)
A Time to Love and a Time to Die (1958)
U 47 – Kapitänleutnant Prien (1958)
Two Hearts in May (1958)
The Dead Eyes of London (1961)
Der Rote Rausch (1962)
The Brain (1962)
The Black Abbot (1963)
Scotland Yard vs. Dr. Mabuse (1963)
de [Das Phantom von Soho] (1964)
แหล่งข้อมูลอื่น

Dieter Borsche ที่อินเทอร์เน็ตมูวีเดตาเบส
ซาโดะ

ซาโดะ (ญี่ปุ่น: 佐渡市; โรมาจิ: Sado-shi) หรือ เกาะซาโดะ เป็นนครในจังหวัดนีงาตะ ประเทศญี่ปุ่น ตั้งอยู่บนเกาะนอกชายฝั่งทางตะวันตกของจังหวัด ในอดีตเกาะแห่งนี้มีสถานะเป็นจังหวัดชื่อว่า จังหวัดไอกาวะ ก่อนที่ใน ค.ศ. 1876 จะถูกยุบรวมเข้าเป็นส่วนหนึ่งของจังหวัดนีงาตะ เทศบาลนครนี้มีอาณาเขตครอบคลุมทั่วทั้งเกาะ เกาะซาโดะถือเป็นเกาะที่ใหญ่เป็นอันดับ 6 ของญี่ปุ่นรองจาก 4 เกาะหลักและเกาะโอกินาวะ บนเกาะแห่งนี้มีการค้นพบเครื่องปั้นดินเผาในยุคโจมง และตามพงศาวดาร นิฮนโชกิ ระบุว่าชาวมิชิฮาเซะมายังเกาะนี้ใน ค.ศ. 544
ประวัติ

ในศตวรรษที่ 8 เมื่อการเมืองการปกครองบนเกาะหลักเริ่มเป็นระเบียบและเรียบร้อย เกาะที่ไม่สามารถเข้าถึงได้จึงถูกใช้เป็นดินแดนสำหรับการเนรเทศ การถูกเนรเทศมายังเกาะซาโดะเป็นโทษที่ร้ายแรงมากรองจากโทษประหารชีวิต บุคคลแรก ๆ ที่ถูกเนรเทศมายังเกาะนี้คือ โฮซูมิ โนะ อาโซมิ โอยุ (ญี่ปุ่น: 穂積朝臣老; โรมาจิ: Hozumi no Asomi Oyu) ซึ่งต้องโทษจากการวิพากษ์วิจารณ์องค์จักรพรรดิ นอกจากนี้ อดีตจักรพรรดิจุนโตกุยังทรงถูกเนรเทศมายังเกาะนี้หลังพ่ายแพ้ในสงครามโจกีวใน ค.ศ. 1221 อดีตจักรพรรดิประทับอยู่บนเกาะนี้ได้ 20 ปีจึงเสด็จสวรรคต
เศรษฐกิจของเกาะซาโดะบูมขึ้นอย่างมากในยุคเอโดะจากการค้นพบแร่ทองคำใน ค.ศ. 1601 ทองคำจากเกาะซาโดะถือเป็นแหล่งรายได้สำคัญของรัฐบาลเอโดะ การขาดแคลนแรงงานเหมืองในศตวรรษที่ 18 ทำให้เกิดคลื่นการอพยพครั้งที่สองมายังเกาะแห่งนี้ และการอพยพครั้งนี้เป็นไปโดยความสมัครใจหาใช่การลงโทษเช่นในอดีต คนที่อพยพมายังเกาะนี้ส่วนใหญ่เป็นคนไร้บ้าน รัฐบาลเอโดะคาดหวังว่าการอพยพครั้งนี้จะเกิดประโยชน์ถึงสามทาง คือทั้งแก้ปัญหาขาดแคลนแรงงานเหมือง แก้ปัญหาคนไร้บ้าน และทำรายได้ให้รัฐบาลมากขึ้น เหมืองซาโดะสามารถผลิตทองคำได้สูงสุดถึงปีละ 400 กิโลกรัม และผลิตเงินในปริมาณพอ ๆ กัน เหมืองซาโดะยุติกิจการใน ค.ศ. 1989
ภูมิอากาศ

| ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> เดือน | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ม.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ก.พ. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> มี.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> เม.ย. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> พ.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> มิ.ย. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ก.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ส.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ก.ย. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ต.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> พ.ย. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ธ.ค. | ข้อมูลภูมิอากาศของหมู่บ้านไอกาวะ นครซาโดะ จังหวัดนีงาตะ> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 5.4 (41.7) | 5.2 (41.4) | 8.4 (47.1) | 14.4 (57.9) | 19.0 (66.2) | 22.5 (72.5) | 26.4 (79.5) | 28.8 (83.8) | 24.8 (76.6) | 19.4 (66.9) | 13.9 (57) | 8.8 (47.8) | 16.42 (61.55) |
| อุณหภูมิเฉลี่ยแต่ละวัน °C (°F) | 2.9 (37.2) | 2.7 (36.9) | 5.2 (41.4) | 10.5 (50.9) | 15.0 (59) | 18.9 (66) | 23.2 (73.8) | 25.1 (77.2) | 21.1 (70) | 15.6 (60.1) | 10.6 (51.1) | 6.0 (42.8) | 13.07 (55.52) |
| อุณหภูมิต่ำสุดเฉลี่ย  °C (°F) | 0.2 (32.4) | -0.1 (31.8) | 1.8 (35.2) | 6.5 (43.7) | 11.0 (51.8) | 15.5 (59.9) | 20.2 (68.4) | 21.9 (71.4) | 17.8 (64) | 12.0 (53.6) | 7.1 (44.8) | 3.1 (37.6) | 9.75 (49.55) |
| หยาดน้ำฟ้า มม (นิ้ว) | 137.5 (5.413) | 101.8 (4.008) | 89.8 (3.535) | 102.1 (4.02) | 99.2 (3.906) | 125.3 (4.933) | 161.3 (6.35) | 137.4 (5.409) | 160.7 (6.327) | 127.0 (5) | 158.8 (6.252) | 162.3 (6.39) | 1,563.2 (61.543) |
| ปริมาณหิมะ ซม (นิ้ว) | 50 (19.7) | 42 (16.5) | 11 (4.3) | 0 (0) | 0 (0) | 0 (0) | 0 (0) | 0 (0) | 0 (0) | 0 (0) | 1 (0.4) | 18 (7.1) | 122 (48) |
| ความชื้นร้อยละ | 71 | 70 | 67 | 69 | 74 | 81 | 83 | 80 | 76 | 71 | 70 | 71 | 73.6 |
| จำนวนชั่วโมงที่มีแดด | 50.2 | 74.5 | 140.8 | 180.0 | 208.5 | 173.5 | 173.0 | 215.3 | 152.8 | 152.7 | 91.1 | 52.9 | 1,665.3 |
แหล่งที่มา: NOAA (1961-1990)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Sado, Niigata
คู่มือการท่องเที่ยว ซาโดะ จากวิกิท่องเที่ยว (ในภาษาอังกฤษ)
เว็บไซต์ทางการ (ในภาษาญี่ปุ่น)
Sado Tourism Association English language site
Sado Island's English language site
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2  เวิลด์แคต 
ประจำชาติ:  สเปน  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่
นักโทษการเมือง

ซาบีโน อารานา สมาชิกพรรคชาตินิยมบัสเก ในเรือนจำลาร์รีนากา บิลบาโอ ค.ศ. 1895 เขาผู้นี้ปกป้องเอกราชของคิวบา
นักโทษการเมือง คือ บุคคลที่ถูกจำคุกเพราะค้านหรือวิจารณ์รัฐบาลที่รับผิดชอบ
บุคคลหรือกลุ่มที่ท้าทายความชอบธรรมของการควบคุมตัวนักโทษเป็นผู้ใช้คำนี้ ผู้สนับสนุนคำนี้นิยามนักโทษการเมืองว่าผู้ที่ถูกจำคุกเพราะการเข้ามีส่วนร่วมในกิจกรรมทางการเมืองของผู้นั้น หากการกระทำผิดทางการเมืองมิใช่สาเหตุอย่างเป็นทางการของการควบคุมตัว คำนี้อาจส่อความว่าการควบคุมตัวนั้นมีแรงจูงใจจากการเมืองของนักโทษ
บอนเต่า

| บอนเต่า |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Alismatales
วงศ์:: Araceae
วงศ์ย่อย:: Aroideae
เผ่า:: Caladieae
สกุล:: Hapaline
สปีชีส์:: H.  benthamiana
ชื่อทวินาม
Hapaline benthamiana 

บอนเต่า ชื่อวิทยาศาสตร์:  Hapaline benthamiana อยู่ในวงศ์ Araceae เป็นไม้ล้มลุก ใบเดี่ยว รูปรี ปลายใบแหลม ดอกออกเป็นช่อสีขาว ช่อดอกและยอดอ่อนใช้ทำอาหาร
ทรูมูฟวี่ฮิตส์

| --- | --- |
ประเทศ:  ไทย
พื้นที่แพร่ภาพ:  ประเทศไทย
เครือข่าย: สถานีโทรทัศน์
สำนักงานใหญ่: 118/1 อาคารทิปโก้ ถนนพระรามที่ 6 แขวงพญาไท เขตพญาไท กรุงเทพมหานคร 10400
แบบรายการ
ระบบภาพ: 16:9 (HDTV)
ความเป็นเจ้าของ
เจ้าของ: ทรูวิชั่นส์
ประวัติ
เริ่มออกอากาศ: 19 มกราคม พ.ศ. 2541 (26 ปี)
ชื่อเดิม: ยูบีซี มูฟวี่ส์ & คิดส์ (2541-2542)  ยูบีซี มูฟวี่ส์ (2542-2546) ยูบีซี มูฟวี่ฮิตส์ (2549-2550) ทรูมูฟวี่ฮิตส์ (2550-2565) ทรูมูฟวี่ฮิตส์ เอชดี (2564-ปัจจุบัน)
ออกอากาศ

เคเบิลทีวี
 ทรูวิชั่นส์: ช่อง 224,135,46
ทีวีดาวเทียม
 ทรูวิชั่นส์: ช่อง 224,135,46
 
ทรู มูฟวี่ ฮิตส์ เอชดี (เดิมชื่อ UBC Movies) (ยูบีซี มูฟวี่) ออกอากาศทางช่อง 46,135 และ 224 และ แอนะล็อก ช่อง 70 ช่องภาพยนตร์ทำเงินจากต่างประเทศ พร้อมพากย์เสียงภาษาไทย ตลอด 24 ชั่วโมง ออกอากาศครั้งแรก เมื่อ ปี พ.ศ. 2541 ในแต่ละวันจะมีภาพยตร์เข้ามาออกอากาศถึง 20 เรื่อง ส่วนใหญ่จะเป็นภาพยนตร์ที่ไม่เคยถูกนำไปฉายในโรงภาพยนตร์ หรือ ภาพยนตร์ที่ออกอากาศทางช่องอื่นๆ ก็ตาม ในครั้งนั้น UBC Movies (ยูบีซี มูฟวี่) ได้ยุติการออกอากาศเมื่อวันอังคารที่ 1 กรกฎาคม พ.ศ. 2546 แล้วได้มีช่องรายการใหม่คือ UBC Inside (ยูบีซี อินไซต์) ซึ่งเป็นช่องรายการบันเทิงตลอด 24 ชม. ภาพยนตร์ที่ยังไม่ได้ออกอากาศบางส่วนจะไปออกอากาศทางช่อง UBC Series (ยูบีซี ซีรีส์) ออกอากาศแทนตั้งแต่เวลา 23.00 น. - 6. 00 น. จนมาถึงเดือนเมษายน ปี  พ.ศ. 2549 ภาพยนตร์ที่ออกอากาศทาง UBC Series (ยูบีซี ซีรีส์) ได้ถูกยกเลิกแล้ว ได้มีช่องรายการใหม่คือ ทรู มูฟวี่ ฮิตส์ (True Movie Hits) มาจนถึงปัจจุบันนี้
และเมื่อวันที่ 1 กุมภาพันธ์ พ.ศ. 2564 ทรู มูฟวี่ ฮิตส์ ได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ อย่างไรก็ตาม ช่องนี้สามารถรับชมได้ในระบบเสียงรอบทิศทาง Dolby Digital Plus ผ่านช่องสัญญาณเสียงที่ 3 (DD+) เสียงพูด Soundtrack เมื่อรับชมผ่านระบบจานดาวเทียมหรือเคเบิ้ลใยแก้วด้วยเครื่องรับสัญญาณโทรทัศน์ที่รองรับช่องสัญญาณเสียงนี้ด้วย
ต่อมาในวันที่ 1 ตุลาคม 2564 ได้เพิ่มฟังก์ชั่น "คำบรรยายภาษาไทย" แบบเปิด/ปิดด้วยตัวเองผ่านรีโมทคอนโทรล
การเปลี่ยนลำดับช่อง

2541-2546 ช่อง 25
2549-2550 ช่อง 53
2550-2553 ช่อง 12
2553-2556 ช่อง 42 (MPEG4) และ 23 (MPEG-2) (กลางปี 2555-2556)
2556 ช่อง 46 (MPEG4) และ 33 (MPEG-2)
กันยายน 2556-2557 ช่อง 44 (MPEG4) และ 37 (MPEG-2)
2557-2558 ช่อง 5
2558-2559 ช่อง 8
2559-2564 ช่อง 46,135(MPEG-2) และ 238 (MPEG4)
2564-ปัจจุบัน ช่อง 46,135 และ 224 (MPEG4)
นักแสดง

เดวิด แกร์ริกแสดงในบทของริชาร์ดที่ 3
นักแสดง คือ บุคคลที่ประกอบอาชีพเป็นผู้แสดง เช่น ศิลปิน, นักรำ, นักเต้น, นักดนตรี ซึ่งแสดง ท่าทาง ร้องกล่าว พากย์ แสดงตามบทเพื่อเผยแพร่ต่อผู้ชม และอื่นอื่น ซึ่งเป็นผู้มีลิขสิทธิ์ตามหลักทั่วไป กล่าวคือ เป็นผู้ที่ได้ใช้ความคิดสร้างสรรค์งานขึ้นมา
นักแสดงนั้น ไม่จำกัดว่าจะเป็นบุคคลเพศ, อาชีพ, หรือ อายุเท่าไร แต่จำเป็นต้องมีความสามารถทางด้านการการแสดงออกทางสีหน้า อารมณ์และองค์ประกอบอื่น ๆ ร่วมด้วย โดยมาก คำว่า นักแสดง มักจะใช้เรียกว่า ดารา เสมอไป
ดีเด่น เก่งการุณ

| ดีเด่น เก่งการุณ |
| --- | --- |
เกิด: นายฐิตินันท์ (กระบวน) บุตรพรหม 25 เมษายน พ.ศ. 2521
ดีเด่น เก่งการุณ หรือ ดีเด่น ไอซ์เจลลิบาล์ม มีชื่อจริงว่านายฐิตินันท์ (กระบวน) บุตรพรหม เกิดเมื่อ 25 เมษายน พ.ศ. 2521 ที่ จ.ร้อยเอ็ด เสียชีวิตเมื่อ 30 มีนาคม พ.ศ. 2550 รวมอายุได้ 29 ปี สถิติการชก 36 ครั้ง ชนะ 23 (น็อค 13) เสมอ 2 แพ้ 11
ประวัติ

ดีเด่นเกิดที่ จังหวัดร้อยเอ็ด ต่อมาอพยพตามพ่อไปอยู่ชุมพรตั้งแต่อายุ 9 ปี เริ่มหัดชกมวยไทยเมื่ออายุ 15 ปี ในชื่อขบวนยุทธ เดชอินทรีแดง ตระเวนชกในแถบภาคใต้ จน พ.ศ. 2537 จึงเข้ามาชกในกรุงเทพฯ โดยมาอยู่ที่ค่ายสิงห์เมืองนครของใหม่ เมืองคอน
เริ่มแรก ดีเด่นเข้ามาชกมวยไทยในชื่อ ดีเด่น ดอกประดู่คาเฟ่ ต่อมาจึงเปลี่ยนชกมวยสากล ขึ้นชกมวยสากลครั้งแรกเมื่อ 9 กันยายน พ.ศ. 2538 แพ้น็อค บันลือทรัพย์ เทพปรีชา ยก 1 การชกในช่วงแรกยังทำได้ไม่ดีหนัก แพ้บ้าง ชนะบ้าง ชิงแชมป์ทั้งเวทีลุมพินีและเวทีราชดำเนินก็ไม่สำเร็จ แต่ดีเด่นไม่ท้อ คงตั้งใจฝึกซ้อมต่อไป จน พ.ศ. 2542 โชคจึงเข้าข้าง เขาชกชนะติดต่อกันหลายครั้ง จึงได้รับการสนับสนุนให้ขึ้นชิงแชมป์ PABA รุ่นไลท์ฟลายเวทที่ว่าง เมื่อ พ.ศ. 2543 ผลปรากฏว่า ดีเด่นชนะน็อค เจอร์รี่ โรซาเรส (ฟิลิปปินส์) ยก 9 ได้แชมป์มาครอง
ดีเด่นป้องกันแชมป์ได้ 4 ครั้ง ก็เสียแชมป์ให้มาร์วิน แทมโปส (ฟิลิปปินส์) โดยเป็นฝ่ายแพ้น็อคในยกที่ 7 ขึ้นชกแก้มือชิงแชมป์คืนก็แพ้อีก อีก 1 ปีต่อมา ดีเด่นไปชิงแชมป์ PABA รุ่นฟลายเวทที่ฟิลิปปินส์ แพ้คะแนน รอลลี่ ลูนาส ไม่ได้แชมป์
ดีเด่นหยุดชกไป 1 ปี กลับมาชกอีก 3 ครั้ง ใน พ.ศ. 2548 แต่ชกได้ไม่ดีเท่าที่ควรจึงแขวนนวม ไปทำงานที่อำเภอชุมพลบุรี จังหวัดสุรินทร์ บ้านของภรรยา จนกระทั่งเสียชีวิตด้วยอาการปวดศีรษะอย่างรุนแรงจนชัก เมื่อ 30 มีนาคม พ.ศ. 2550 รวมอายุได้ 29 ปี
เกียรติประวัติ

แชมป์ PABA รุ่นไลท์ฟลายเวท (2543 - 2545)
ชิง21 เมษายน 2543 ชนะน็อค เจอร์รี่ โรซาเลส (ฟิลิปปินส์) ยก 9 ที่สนามกีฬาคลองจั่น
ป้องกันแชมป์ครั้งที่ 1, 8 กันยายน 2543 เสมอกับ เซลโซ่ แดงก๊อด (ฟิลิปปินส์) ที่ จ.สุราษฎร์ธานี
ป้องกันแชมป์ครั้งที่ 2, 16 กุมภาพันธ์ 2544 ชนะน็อค วันเดอร์บอย โรย่า (อินโด) ยก 10 ที่ดอนเมือง
ป้องกันแชมป์ครั้งที่ 3, 25 พฤษภาคม 2544 เสมอกับ เซลโซ แดงก๊อด (ฟิลิปปินส์) ที่ ตลาดไท
ป้องกันแชมป์ครั้งที่ 4, 28 พฤศจิกายน 2544 ชนะคะแนน ฟาราโซนา ฟิเดล (อินโด) ที่ จ.สระแก้ว
เสียแชมป์ 23 พฤษภาคม 2545 แพ้น็อค มาร์วิน แทมโปส (ฟิลิปปินส์) ยก 7 ที่วิทยาลัยเทคนิคดอนเมือง
แชมป์ PABA เฉพาะกาลรุ่นไลท์ฟลายเวท (2545)
ชิง 19 กรกฎาคม 2545 ชนะน็อค อัลวี่ อันซับซี่ (อินโด) ยก 2 ที่ จ.สระบุรี
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์ฟลายเวท 6 พฤศจิกายน 2545 แพ้น็อค มาร์วิน แทมโปส (ฟิลิปปินส์) ยก 7 ที่ตลาดไท
ชิงแชมป์ PABA รุ่นฟลายเวท 8 สิงหาคม 2546 แพ้คะแนน รอลลี่ ลูนาส (ฟิลิปปินส์) ที่มะนิลา ฟิลิปปินส์
ซารินะ โคกะ

ซารินะ โคกะ (โรมาจิ: 古賀 紗理那; ทับศัพท์: Koga Sarina; เกิดเมื่อวันที่ 21 พฤษภาคม พ.ศ. 2539) เป็นนักวอลเลย์บอลหญิงชาวญี่ปุ่น ติดทีมชาติครั้งแรกในชุดเยาวชนรุ่นอายุไม่เกิน 17 ปี และรุ่นอายุไม่เกิน 23 ปี ตามลำดับ ก่อนจะพัฒนาฝีมือจนเข้าสู่ทีมชาติชุดใหญ่ ปัจจุบันดำรงตำแหน่งหัวหน้าทีม (กัปตัน) ของวอลเลย์บอลหญิงทีมชาติญี่ปุ่นชุดใหญ่ และแข่งขันในระดับลีกในประเทศญี่ปุ่นกับสโมสรเอ็นอีซี เรดร็อกเก็ตส์ ตั้งแต่ปี พ.ศ. 2558
ประวัติการเล่นวอลเลย์บอล

โคกะเล่นวอลเลย์บอลในระดับโรงเรียนกับทีมโรงเรียนมัธยมคุมาโมโตะ ชินไอ ซึ่งเป็นโรงเรียนหญิงล้วน เธอนำทีมโรงเรียนสามารถชนะเลิศในการแข่งขันวอลเลย์บอลระดับมัธยมศึกษาของญี่ปุ่น ปี 2011 และได้รับรางวัลผู้เล่นยอดเยี่ยม  โคกะพัฒนาฝีมือขึ้นจนมีชื่อติดทีมชาติชุดใหญ่เป็นครั้งแรกในรายการ Alassio Cup ในเดือนพฤษภาคม 2013  เธอได้รับรางวัลเหรียญทองในการแข่งขัน วอลเลย์บอลยุวชนหญิงชิงแชมป์เอเชีย 2012 และเธอยังได้รับรางวัลผู้เล่นทรงคุณค่าและผู้ทำคะแนนสูงสุดของการแข่งขันอีกด้วย
ในเดือนตุลาคม 2013 โคกะติดทีมชาติญี่ปุ่นชุดเยาวชนรุ่นอายุไม่เกิน 23 ปี ในการแข่งขันวอลเลย์บอลหญิงชิงแชมป์โลกอายุไม่เกิน 23 ปี 2013 และเธอได้นำทีมชาคิญี่ปุ่นคว้าเหรียญทองแดง และโคกะเองก็ได้รับการเสนอชื่อให้เป็นหนึ่งในผู้เล่นหัวเสาที่ดีที่สุด
เมื่อวันที่ 23 ม.ค. 2558 สโมสร เอ็นอีซี เรดร็อกเก็ตส์ ในวี-ลีก ได้เชิญโคกะเข้าร่วมทีม
ประวัติการเล่นในระดับสโมสร

โรงเรียนมัธยมคุมาโมโตะ ชินไอ
เอ็นอีซี เรดร็อกเก็ตส์ (2015–)
รางวัล > บุคคล

2011 All-Japan Junior High School Championship - รางวัลผู้เล่นยอดเยี่ยม
2012 Asian Youth Girls U17 Volleyball Championship (AVC) ที่เฉิงตู ประเทศจีน - ผู้ทำประตูยอดเยี่ยมและ MVP
2013 All-Japan High School Championship - รางวัลผู้เล่นยอดเยี่ยม
2013 FIVB Women's U23 Volleyball World Championship ที่ติฮัวนา เม็กซิโก - รางวัลผู้เล่นหัวเสาดีเด่น
2015/16 วี-พรีเมียร์ลีก - รางวัลดาวรุ่งยอดเยี่ยม
วอลเลย์บอลหญิงชิงแชมป์สโมสรเอเชีย 2016 (AVC) ในเมืองบีญาน ประเทศฟิลิปปินส์ - MVP (ผู้เล่นทรงคุณค่า)
2017 วี-พรีเมียร์ลีก -  ผู้เล่นที่ดีที่สุด 6 อันดับ และ MVP (ผู้เล่นทรงคุณค่า)
รางวัล > ทีม

วี-พรีเมียร์ลีก 2014/15 -</img> ชนะเลิศ - เอ็นอีซี เรดร็อกเก็ตส์
วอลเลย์บอลหญิงชิงแชมป์สโมสรเอเชีย (AVC) ประจำปี 2559 ที่เมืองบีนัน ประเทศฟิลิปปินส์ -</img> ชนะเลิศ - เอ็นอีซี เรดร็อกเก็ตส์
วี-พรีเมียร์ลีก 2016/17 -</img> ชนะเลิศ - เอ็นอีซี เรดร็อกเก็ตส์
รางวัล > ทีมชาติ

2012 Asian Youth Girls U17 Volleyball Championship (AVC) ที่เฉิงตู ประเทศจีน -</img> ชนะเลิศ
2013 FIVB Women's U23 World Championship ที่ติฮัวนา ประเทศเม็กซิโก -</img> เหรียญทองแดง
2014 Asian Junior Women's U19 Volleyball Championship (AVC) ที่ไทเป -</img> เหรียญเงิน
2015 Montreux Volley Masters ในสวิตเซอร์แลนด์ -</img> เหรียญเงิน
วอลเลย์บอลหญิงชิงแชมป์เอเชีย (AVC) ประจำปี 2560 ที่เมืองบีญาน ประเทศฟิลิปปินส์ -</img> ชนะเลิศ
ซากดึกดำบรรพ์สาหร่าย

ซากดึกดำบรรพ์สาหร่ายในทางเรณูวิทยาแล้วจะหมายถึงสาหร่ายเซลล์เดียวซึ่งมักจะเป็นสาหร่ายเซลล์เดียวที่รวมกลุ่มกันเป็นโคโลนี โดยการอยู่รวมกันจะมีความจำเพาะด้านจำนวนเซลล์ รูปร่างเซลล์ และรูปแบบโครงสร้างการจัดเรียงเซลล์ต่างๆ รูปแบบโครงสร้างการจัดเรียงเฉพาะนี้นักบรรพชีวินวิทยาจะพิจารณาความเหมือนและความต่างในทางอนุกรมวิธาน คือใช้เป็นเกณฑ์ในการตรวจพิสูจน์สกุลและชนิดของซากดึกดำบรรพ์สาหร่ายต่างๆ โดยในที่นี้ได้รวบรวมเท่าที่ค้นพบในประเทศไทย ดังนี้
พีดิแอสตรัม

ซากดึกดำบรรพ์สาหร่ายสกุล พีดิแอสตรัม ปัจจุบันพบเป็นสาหร่ายสีเขียวมีคลอโรฟิล จัดอยู่ในวงศ์ไฮโดรดิกไทยาซีอี (Hydrodictyaceae) พบเก่าแก่ที่สุดจากหินยุคครีเทเชียสและยังคงรักษารูปลักษณ์สัณฐานโดยทั่วไปคงที่ตราบจนถึงปัจจุบัน สาหร่ายสกุลนี้เป็นสาหร่ายน้ำจืด มีหลายชนิด เช่น พีดิแอสตรัม ซิมเพล็กซ์ (Pediastrum simplex) พีดิแอสตรัม บอริยันนัม (Pediastrum boryanum) และพีดิแอสตรัม ดูเพล็กซ์ (Pediastrum duplex) ในประเทศไทยมีรายงานการศึกษาจากหินสมัยโอลิโกซีนถึงสมัยไมโอซีนจากเหมืองถ่านหินหลายแห่งซึ่งเป็นหลักฐานบ่งชี้ว่า แอ่งสะสมตะกอนมหายุคซีโนโซอิกของประเทศไทยตั้งแต่ภาคเหนือลงไปถึงภาคใต้และรวมถึงใต้ทะเลอ่าวไทย
พีดิแอสตรัม ซิมเพล็กซ์ จะมีเซลล์รูปสามเหลี่ยมเรียงต่อกันเป็นระนาบวงกลม โดยใช้มุมทั้งสองที่ฐานของเซลล์สามเหลี่ยมเชื่อมติดกับเซลล์ข้างเคียงต่อเนื่องเป็นวงกลม และหันมุมแหลมออกไปจนทำให้โคโลนีมีลักษณะคล้ายวงล้อที่มีฟันปลายแหลมและตรงกลางของโคโลนีเป็นช่องว่างรูปวงกลม ทั้งนี้ระนาบแบนของโคโลนีนี้จะมีความหนาเท่ากับความหนาของหนึ่งเซลล์ การจัดเรียงของเซลล์แบบง่ายๆจะใช้เซลล์จำนวน 8 เซลล์เรียงเป็นวงล้อ และอาจพบการจัดเรียงมากกว่า 8 เซลล์โดยการจัดเรียงเป็นวงล้อรอบนอกถัดออกไปอีกไปเรื่อยๆ
พีดิแอสตรัม ดูเพล็กซ์ จะมีลักษณะคล้ายกับ พีดิแอสตรัม ซิมเพล็กซ์ แต่เซลล์ด้านนอกสุดแต่ละเซลล์ที่ยื่นปลายแหลมออกไปจะแตกแขนงออกเป็นง่าม มีลักษณะคล้านหนวดปลายสอบแหลมออกไป
พีดิแอสตรัม บอริยันนัม จะมีการจัดเรียงเซลล์เป็นแผ่นวงกลมมีความหนาเท่ากับความหนาของหนึ่งเซลล์ เซลล์ทั้งหลายจะเรียงอัดกันแน่นเป็นรูปหลายเหลี่ยม โดยเซลล์ด้านนอกสุดจะมีปลายยื่นชี้ออกไป มักเห็นเป็นปลายแหลม 2 ง่าม
บอตทรีโยคอคคัส

โคโลนีของสาหร่ายสกุลบอตทรีโยคอคคัส ปัจจุบันพบเป็นสาหร่ายสีเขียวมีคลอโรฟิล จัดอยู่ในวงศ์บอตทรีโยคอคาซีอี (Botryococcaceae) เกิดจากการรวมกลุ่มกันของเซลล์รูปถ้วยที่วางซ้อนกันเป็นเส้นยาวหลายเส้น โดยเส้นของกลุ่มเซลล์รูปถ้วยดังกล่าวจะมีปลายด้านหนึ่งเชื่อมติดกันที่ศูนย์กลางของโคโลนีแล้วยื่นปลายอีกด้านหนึ่งออกไปโดยรอบในแนวรัศมี ทั้งนี้กลุ่มเซลล์รูปถ้วยที่เรียงต่อกันเป็นเส้นจะมีการแตกแขนงกิ่งก้านสาขาออกไปอีก ทำให้มีการอัดตัวกันแน่นคล้ายพวงองุ่นเป็นรูปทรงกลมจึงเป็นที่มาของชื่อ "บอตทรีโยคอคคัส" ในประเทศไทยมีรายงานการค้นพบซากดึกดำบรรพ์ของสาหร่ายสกุลบอตทรีโยคอคคัสนี้เพียงชนิดเดียวคือ บอตทรีโยคอคคัส บรอนิไอ (Botryococus braunii) สาหร่ายสกุลนี้พบในรูปซากดึกดำบรรพ์ในหินที่มีอายุตั้งแต่บรมยุคพรีแคมเบียน มีแหล่งกำเนิดอยู่ในแหล่งน้ำจืดทั่วโลก